./data/phi0474/phi056/phi0474.phi056.perseus-lat1.xml
M. Tullius Cicero
ego enim is sum, quem ad modum tu facillime potes existimare, qui nihil umquam mea potius quam meorum civium causa fecerim   cui nisi invidisset is, quem tu numquam amasti (me enim amabas), et ipse beatus esset et omnes boni   ego sum, qui nullius vim plus valere volui quam honestum otium idemque, cum illa ipsa arma, quae semper timueram, plus posse sensi quam illum consensum bonorum, quem ego idem effeceram, quavis tuta condicione pacem accipere malui quam viribus cum valentiore pugnare   sed et haec et multa alia coram brevi tempore licebit